Neuvoston direktiivi 89/461/ETY, annettu 18 päivänä heinäkuuta 1989, tiettyjen tieliikenteen ajoneuvojen painoista, mitoista ja eräistä muista teknisistä ominaisuuksista annetun direktiivin 85/3/ETY muuttamisesta puoliperävaunuyhdistelmien tiettyjen suurimpien sallittujen mittojen vahvistamiseksi



Virallinen lehti nro L 226 , 03/08/1989 s. 0007 - 0007

Suomenk. erityispainos Alue 13 Nide 19 s. 0061

Ruotsink. erityispainos Alue 13 Nide 19 s. 0061



NEUVOSTON DIREKTIIVI, annettu 18 päivänä heinäkuuta 1989, tiettyjen tieliikenteen ajoneuvojen painoista, mitoista ja eräistä muista teknisistä ominaisuuksista annetun direktiivin 85/3/ETY muuttamisesta puoliperävaunuyhdistelmien tiettyjen suurimpien sallittujen mittojen vahvistamiseksi (89/461/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että parantaakseen ajoneuvoyhdistelmien tuottavuutta valmistajat ovat ehdottaneet suurinta käytettävää tilavuutta direktiivissä 85/3/ETY(4), sellaisena kuin se on viimeksi muutettuna direktiivillä 89/460/ETY(5), säädetyissä rajoissa, tämä käytettävän tilavuuden lisäys pienentää toisaalta kuljettajalle varattua tilaa sekä toisaalta erityisen kiinnityslaitteen vuoksi vetoauton ja puoliperävaunun välistä tilaa, tämän johdosta kuljettajan työtilan mukavuus ja turvallisuus huononevat, ja nykyisiä normeja tulisi parantaa, jotta saavutetaan entistä parempi tasapaino järkevän ja taloudellisen hyötyajoneuvojen käytön ja liikenneturvallisuuden vaatimusten välillä tekemällä puoliperävaunujen vetoautot keskenään vaihtokelpoisemmiksi ja samalla varmistamalla, että kuljettajalla on riittävästi tilaa, ON ANTANUT TÄMÄN DIREKTIIVIN: 1 artikla Muutetaan neuvoston direktiiviä 85/3/ETY seuraavasti: 1 Lisätään artikla seuraavasti: "4 a artikla Edellä 3 artiklan 1 kohdan osalta ennen 1 päivää tammikuuta 1991 liikkeelle laskettujen puoliperävaunuyhdistelmien, jotka eivät ole liitteessä I olevassa 1.6 kohdassa ja kohdassa vahvistettujen uusien vaatimusten mukaisia, katsotaan olevan näiden vaatimusten mukaiset, jos yhdistelmän kokonaispituus on enintään 15,50 metriä." 2 Korvataan liitteessä I oleva 1.1 kohta seuraavasti: "1.1 Suurin sallittu pituus - moottoriajoneuvo 12,00 metriä - perävaunu 12,00 metriä - puoliperävaunuyhdistelmä 16,50 metriä - perävaunuyhdistelmä 18,00 metriä - nivellinja-auto 18,00 metriä". 3 Lisätään liitteeseen I kohta seuraavasti: "1.6 Suurin etäisyys puoliperävaunun vetotapin akselin ja puoliperävaunun takaosan välillä 12,00 metriä". 4 Lisätään liitteeseen I kohta seuraavasti: "4.4 Puoliperävaunut: Vetotapin akselista vaakatasossa mihin tahansa kohtaan puoliperävaunun etupäädyssä mitattu etäisyys saa olla enintään 2,04 metriä". 2 artikla Jäsenvaltioiden on komissiota kuultuaan annettava tämän direktiivin noudattamisen edellyttämät lait, asetukset ja hallinnolliset määräykset 1 päivään tammikuuta 1991 mennessä. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä heinäkuuta 1989. Neuvoston puolesta Puheenjohtaja R. DUMAS (1) EYVL N:o C 214, 16.8.1988, s. 1 (2) EYVL N:o C 47, 27.2.1989, s. 157 (3) EYVL N:o C 71, 29.3.1989, s. 17 (4) EYVL N:o L 2, 3.1.1985, s. 14 (5) EYVL N:o L 226, 3.8.1989, s. 5